નિશાંતે આ શોને લઈને ચોંકવાનારો ખુલાસો કરતાં કહ્યું હતું, ''આટલું જ નહીં જો તમે ઓડિશન દરમિયાન રીટેક આપવાની ના પાડી દો તો ક્રૂ મેમ્બર તમને થપ્પડ પણ મારી દે છે અને આ સાથે જ ઓડિશનમાંથી બહાર કાઢવાની ધમકી આપવામાં આવે છે. રાતના આઠ વાગી ચૂક્યા હતાં પરંતુ અમારું કોઈ ઓડિશન લેવામાં આવ્યું નહોતું. ત્યાં હાજર રહેલાં તમામ લોકો હવે ધીરજ ગુમાવી બેઠા હતાં અને તેમણે ઓડિશન લેવાની ડિમાન્ડ કરી હતી. ત્યારબાદ અમને બાસ્કેટબોલ કોર્ટમાં લઈ જવામાં આવ્યા. અહીંયા અમને કહેવામાં આવ્યું કે તમારો અવાજ ચેક કરવા માટે તમારે We LOVE INDIAN IDOL! કહેવાનું છે. આટલા બધા નાટકથી ગુસ્સે થયેલા એક સ્પર્ધકે કહ્યું કે અમને બતાવો કે ઓડિશન કયા થઈ રહ્યાં છે અને ક્યાં છે છે જજ. સ્પર્ધકની આ વાત સાંભળીને એક ક્રૂ મેમ્બર ગુસ્સાથી લાલચોળ થઈ ગયો અને તેણે હજારો લોકોની સામે તેને જોરદાર તમાચો માર્યો હતો.''